চরম প্রতিকূলতা ও কাফেরদের অব্যাহত ষড়যন্ত্রের মোকাবেলায় মানবতার নবী অতি গোপনে সাফা পর্বতের পাদদেশে সাহাবী হযরত আরকাম ইবনে আবিল আরকাম (রা)-এর গৃহে এক ঐশী শিক্ষাকেন্দ্র পরিচালনা করেন। ‘দারুল আরকাম’ নামে খ্যাত এ শিক্ষাকেন্দ্রে নওমুসলিমগণ আল্লাহ্র নবীর সান্নিধ্যে আসতেন। মদীনা হতে, সুদূর ইথিওপিয়ায় গমনাগমনকারী সাহাবীগণ অতি গোপনে নবীজির নূরানী শিক্ষায় আলোকিত হতেন। একদিন এ গোপন শিক্ষাকেন্দ্রে প্রশিক্ষণকালীন নিজের ভুল ও আমিত্ব ত্যাগ করে মহানবী (সা)-এর পদতলে আশ্রয় নিয়েছিলেন আরবের শ্রেষ্ঠ বীর ও মর্যাদাবান পুরুষ হযরত ওমর (রা)।